I Arden løb det årligt tilbagevendende stævne "Truckerbold" af stablen i weekenden. 24 truckerhold var med.

Det er kun for voksne mænd, når vinderen af årets truckerbold turnering skal findes. Bajere og bold er kodeordene, imens kampene spilles. Det er lokale vognmandsfirmaer, der kæmper om den fornemme titel, og det er ikke hvem som helst, der kan komme på holdkortet i truckerbold. Man skal være ansat som chauffør eller vognmand, og så hjælper det også at have noget at stå imod med. I år går pokalen til Team Jacobsen fra Nibe. Men de resterende hold er ikke kommet forgæves. - Ja, jeg må nok indrømme, at det allervigtigste vi har i dag, det er øllen, siger Stefan Volfgang Jensen, der er chauffør fra Aalborg. Se reportagen fra Truckerbold i de nordjyske nyheder kl. 19.30.